***Οι τροπικότητες***

**Α. Επιστημική τροπικότητα**

Η επιστημική τροπικότητα καλύπτει ένα φάσμα σημασιών σχετικών *με τη βεβαιότητα του ομιλητή* γι’ αυτό που λέει, που στο ένα του άκρο βρίσκεται η υπόθεση και στο άλλο η ρητά δηλωμένη βεβαιότητα. Ορισμένες από αυτές τις σημασίες είναι οι εξής:

**Υπόθεση:** Εκφράζεται η υπόθεση του ομιλητή γι' αυτό που λέει. [1] Εκφέρεται με το **να + υποτακτική**, τα **αν, εάν, άμα, έτσι και, ας + οριστική πολλών χρόνων** κ.ά., π.χ. ***Να* *ξέρουν****οι άνθρωποι τι χάνουν από τη ζωή στο χωριό, θα φύγουν από τις πόλεις.****Ας είχε****αυτοκίνητο και θα έβλεπες πού θα ήταν.*

**Δυνατότητα:** Εκφράζεται από τον ομιλητή αυτό που είναι δυνατό να γίνει. Εκφέρεται ως εξής: [1] μπορεί **+ υποτακτική, ίσως + υποτακτική, θα + οριστική** κ.ά., π.χ. *Φέτος, λόγω του καιρού,****μπορεί να έχουμε****μεγάλη παραγωγή λαδιού.****Ίσως κάνει****λιγότερο κρύο τον επόμενο μήνα*.

**Πιθανότητα:** Εκφράζεται από τον ομιλητή η πιθανότητα να γίνει αυτό που λέει. Από αυτήν την άποψη είναι πιο ισχυρή από τη δυνατότητα. [1] Εκφέρεται με τα **πρέπει + υποτακτική, [2] θα + οριστική** κ.ά., π.χ. *Ο θείος σου****πρέπει να*** *έχει πολλά χρήματα για να τα ξοδεύει τόσο εύκολα.****Θα ήταν****δύσκολα εκείνα τα χρόνια.*

**Βεβαιότητα:** Εκφράζεται από τον ομιλητή βεβαιότητα γι' αυτό που λέει.[1] Εκφέρεται με **απλή οριστική** και [2] συνοδεύεται συχνά από εκφράσεις (επιρρήματα κτλ.) που δηλώνουν βεβαιότητα, π.χ. *Ο Κολόμβος σίγουρα ανακάλυψε την Αμερική.*

**Β. Δεοντική τροπικότητα**

Η δεοντική τροπικότητα καλύπτει ένα ευρύ φάσμα σημασιών σχετικών *με την προσδοκία πραγματοποίησης αυτών που λέει ο ομιλητής*, που στο ένα άκρο του βρίσκεται η απλή επιθυμία και στο άλλο η υποχρέωση. Ορισμένες από αυτές τις σημασίες είναι οι εξής:

**Επιθυμία:** Εκφράζεται από τον ομιλητή η επιθυμία του υποκειμένου. Εκφέρεται συχνά με το ρήμα [2]  **θέλω + υποτακτική**, π.χ. *Όλοι θέλουν να έχουν καλή υγεία*.

**Ευχή:** Εκφράζεται από τον ομιλητή η επιθυμία του υποκειμένου ως ευχή. Είναι πιο ισχυρή από την τροπικότητα της επιθυμίας. Εκφέρεται με [1] **απλή υποτακτική** (και εκφράσεις που δείχνουν πως πρόκειται για ευχή και όχι προσταγή) και [2] με τα **ας, να, μακάρι, που + υποτακτική**, π.χ. *Ας πλύνει καμιά φορά το αυτοκίνητο. Να μπεις στην εκκλησία, έστω και για λίγο*.

**Πρόθεση:** Εκφράζεται από τον ομιλητή η πρόθεση του υποκειμένου να κάνει μια ενέργεια**. Εκφέρεται [1] με ρήματα που δηλώνουν πρόθεση (στοχεύω να, σκοπεύω να, προτίθεμαι να, λέω να κτλ.) + υποτακτική**, π.χ. *Οι μαθητές της Γ΄ Λυκείου σκοπεύουν να πάνε φέτος εκδρομή στην Ιταλία.*

**Υποχρέωση:** Εκφράζεται από τον ομιλητή η *ανάγκη*, η *υποχρέωση* του υποκειμένου να κάνει μια ενέργεια. Εκφέρεται, [1] **εκτός της προστακτικής, [2] με το απρόσωπο ρήμα «πρέπει» και με ανάλογες εκφράσεις (είναι ανάγκη, είναι υποχρεωμένος κτλ.) + υποτακτική**, π.χ. *Φέτος ο Γιάννης πρέπει να πάρει το πτυχίο του.*

**Ασκήσεις:**

* Ο ομιλητής εμφανίζεται πολύ *βέβαιος για τις απόψεις του*. Με ποιες εγκλίσεις, με ποια σχήματα λόγου, με ποιες επιλογές στο λεξιλόγιο δείχνει τη βεβαιότητά του; Να αναφέρετε από ένα παράδειγμα μέσα από το κείμενο για κάθε μια από τις παραπάνω γλωσσικές επιλογές του συγγραφέα. Συμμερίζεστε τη βεβαιότητά του; Δικαιολογήστε την απάντησή σας.
* Πόσο *βέβαιη δείχνει η συγγραφέας του άρθρου για αυτά που παρουσιάζει*; Να τεκμηριώσετε την απάντησή σας κάνοντας αναφορά στους *τρόπους και τα μέσα πειθούς που αξιοποιεί και στις γλωσσικές επιλογές*. Να παρουσιάσετε από ένα παράδειγμα μέσα από το κείμενο για κάθε ένα από τα παραπάνω.

**Παραδειγμα:**

 *Γενικά, το μέσα-έξω έγινε κεντρικό σημείο στις ζωές μας. Στην πολύ θετική εκδοχή του έγινε συχνά ταξίδια. Γελοιωδώς πανεύκολες μετακινήσεις με φθηνά αεροπορικά, φθηνά Αirbnb (στην αρχή) και κινητά που λένε πώς να μη χαθείς. Η τεχνολογία και η φθηνή ιντερνετική πληροφορία τσακίσανε τις αποστάσεις. Τα σύνορα έγιναν τίποτα μπροστά στον τεράστιο κόσμο των ευκαιριών. Ενηλικιωθήκαμε με Ίντερνετ και πιάσαμε τον εαυτό μας να συνδέεται με ανθρώπους με κοινές προσλαμβάνουσες, κοινά διαβάσματα και κοινές λατρεμένες σειρές, ανεξαρτήτως εθνικής καταγωγής. Συμμετείχαμε και συμμετέχουμε σε κοινότητες που δεν έχουν καμία σχέση με το πού βρίσκεσαι σωματικά, πολύ λιγότερο με το πού γεννήθηκες, αρκεί να ξέρεις αγγλικά και να βουτήχτηκες νωρίς στο χωνευτήρι του Ίντερνετ.*

Η συγγραφέας στην παραπάνω παράγραφο εκφράζει [1] με βεβαιότητα την άποψη [2] ότι οι μετακινήσεις («*το μέσα-έξω*») σήμερα είναι κοινός τόπος. Προκειμένου να δηλώσει τη βεβαιότητά της, χρησιμοποιεί:

**Έγκλιση:** οριστική π.χ. *έγινε*

**Σχήματα λόγου:** επαναλήψεις (π.χ. *έγινε*), ασύνδετο σχήμα

**Λεξιλόγιο** (που εκφράζει βεβαιότητα)**:** «*γενικά, το μέσα έξω έγινε*», «*γελοιωδώς πανεύκολες μετακινήσεις*», «*τσακίσανε τις αποστάσεις*»

**Τρόποι πειθούς:** επίκληση στη λογική και με **μέσο πειθούς** το επιχείρημα. Υποστηρίζει ότι σήμερα υπάρχουν πολλές ευνοϊκές για τις μετακινήσεις συνθήκες (τεχνολογία, ιντερνετική πληροφορία κ.λπ.). Όπου υπάρχουν τέτοιες συνθήκες, οι μετακινήσεις γίνονται κεντρικό σημείο της ζωής μας.